armvectores/hy_wikipedia_2023 huggingface dataset:
Փոքր պատմությունների թանգարան

Փոքր պատմությունների թանգարան (ռուս.՝ Музей маленьких историй), Եկատերինբուրգի մշակութաբանական թանգարան։


== Թանգարանի պատմություն ==
Թանգարանը գտնվում է հայտնի ագարակատեր Ժոլուբովի կալվածքի մոտակայքում` Հոկտեմբերյան հեղափոխության փողոց, տուն 35։ Թանգարանը հիմնադրվել է 2013 թվականի մարտի 30-ին «Մշակութային իրադարձություն» կազմակերպության կողմից։ Թանգարանի ֆոնդը ձևավորվել է իր հիմնադիրների մասնավոր հավաքածուներից։ Թանգարանի գործունեության նպատակը լեգենդների, միֆերի, արվեստի ստեղծման պատմության ներկայացնելն է մարդկանց։ Թանգարանը մշտական ցուցադրություն չունի։ Թանգարանի ցուցահանդեսները թարմացվում են ամիսը մեկ անգամ 30 աշխատակիցների կողմից։ Փոքր պատմությունների թանգարանը մյուս թանգարաններից տարբերվում է իր ոչ պաշտոնական մթնոլորտով, որի նպատակն է թանգարանի պատերի ներսում երկար ու հարմարավետ շփում ապահովել, ինչի համար էլ թանգարանը համարվում է մշակութաբանական։ Թանգարանի ցուցադրություններն այցելուներին գրավում են իրենց ինքնատիպ և նորարարական մոտեցումներով։ Թանգարանի աշխատակիցները փորձում են հետաքրքիր դարձնել այն հայտնի իրերի մասին քիչ հայտնի պատմություններ ներկայացնելով։


== Ցուցադրություններ ==
Անգլիական թեյախմություն
Տոների տոն։ XIX դարի զատկական տոնի ավանդույթները։
Ձեր հարսանիքից 200 տարի առաջ. ինչպե՞ս են ամուսնացել մեր տատիկները և պապիկները։
Լուրայի թեյի պատմությունը։
«Ինչ-որ նորություն ինչ-որ հին բանի մասին»։ Գովազդային վահանակի ցուցադրություն։
Թզուկների թանգարան։


== Տարածքային հարցեր ==
2013 թվականին թանգարանն ունեցել է վարձակալական խնդիրներ տարածքի տիրոջ հետ։


== Ծանոթագրություններ ==
Կանգե

Կանգե (կոր.՝ 강계, 江界), քաղաք Չագանդո մարզում, Հյուսիսային Կորեայում։


== Աշխարհագրական դիրքը ==
Կանգեն գտնվում է չորս գետերի միախառնման վայրում։


== Կլիմա ==
Տարվա միջին ջերմաստիճանը 7,3 °C է։
Օդի հարաբերական խոնավությունը 72,6 °C  է։
Քամու միջին արագությունը 0,5 մ/վրկ։


== Պատմություն ==
Քաղաքը հայտնի է եղել դեռևս Չոսոն դինաստիայի ժամանակվանից (1392-1910), ինչպես զինվորական կենտրոն, XX դարի սկզբին այստեղ տեղակայված էր խեցեգործարան և փայտամշակման կենտրոն։
1945 թվականին Տոկնոգան գետի վրա հիդրոէլեկտրակայանի կառուցումից հետո այստեղ տեղի ունեցավ արդյունաբերության զարգացում։
Կորեական պատերազմի տարիներին քաղաքը տուժել է ԱՄՆ-ի կողմից ռմբակոծությունների պատճառով։ 1953 թվականին քաղաքի բնկաչությունը կազմում էր 20 հազար մարդ, հիմնականում զարգացած էր մետաղաձուլությունը և լեռնահանքային արդյունաբերությունը (քաղաքի շրջակայքում արտահանում էին պղինձ, կապար, գրաֆիտ և այլ հանածոներ)։
1962 թվականին քաղաքի բնակչությունը հասավ 130 հազար մարդ, 1970-ական թվականներին տնտեսությունը հիմնված էր անտառապատման, փայտամշակման, հանքարդյունաբերության և մեքենաշինության վրա։


== Տրանսպորտ ==
Կանգեն կարևոր ճանապարհային և երկաթուղային տրանսպորտային հանգույց է։


== Ծանոթագրություններ ==


== Արտաքին հղումներ ==
Карта Канге (կոր.)
Սախանկա

Սախանկա (ուկրաիներեն՝ Саханка), գյուղ Ուկրաինայի Դոնեցկի մարզի Նովոազովսկի շրջանում։
2001 թվականի տվյալներով Սախանկա գյուղում բնակվում էր 1 093 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Բարբևիլ

Բարբևիլ (ֆր.՝ Barbeville), համայնք Ֆրանսիայի Ստորին Նորմանդիա մարզի Կալվադոս գավառում։
Բնակչությունը 2010 թվականի դրությամբ կազմում է 180 մարդ, բնակչության խտությունը` 51.87 մարդ/կմ²։ Բնակավայրը զբաղեցնում է 3.47 կմ² տարածք։


== Աշխարհագրություն ==
Գտնվում է Փարիզ քաղաքից 240 կմ արևմուտք, Կան քաղաքից` 30 կմ արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 129 աշխատունակ (15-64 տարեկան) բնակիչ, որոնցից ակտիվ էին 94-ը, իսկ ոչ ակտիվները` 35։ Ակտիվության ցուցանիշը կազմում է 72,9 %։ 94 աշխատունակ մարդկանցից աշխատել է 84 անձ (47 տղամարդ և 37 կին)։ Գործազուրկ են եղել 10 անձ (5 տղամարդ և 5 կին)։ 35 անաշխատունակներից 17-ը եղել են աշակերտներ կամ ուսանողներ, 13-ը` թոշակառուներ, իսկ 5-ը չեն աշխատել տարբեր պատճառներով։


== Տես նաև ==
Կալվադոս գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Երջանկության յոթ աստվածներ

Երջանկության յոթ աստվածներ (ճապ. 七福神, Սիտիֆուկու-դզին), յոթ աստվածներ, ովքեր սինտոիզմության մեջ հաջողություն են բերում։ Շատ հաճախ պատկերվում են լողացող նավակի վրա՝ նեցկեի տեսքով։ Ըստ ծագման, նրանց կազմը «միջազգային հավաքածու» է համարվում, այդպես մի մասը եկել է Չինաստանից, Հնդկաստանից, իսկ մյուս մասը ճապոնական է։

Էբիսու՝ ձկնորսների և վաճառականների պաշտպան, բախտի և աշխատասիրության աստված, պատկերվում է կարթով և հաճախ տայ ձկնով։ Նրա ծագման մասին բազմաթիվ տարբերակներ կան, սակայն կոնկրետ ոչինչ հայտնի չէ։ Դատելով այն բանից, որ Յամատոյի բնակիչները «էբիսու» կամ «էմիսու» բառերով անվանում էին իրենց կողմից դուրս քշված Այնա ցեղին, Էբիսուն, ինչպես մնացած երջանկության աստվածները, մասամբ օտարերկրացիներ են։
Դայկոկուտեն՝ գյուղացիների պաշտպան, հարստության աստված, պատկերվում է ցանկություններ կատարող մուրճով և բրնձով լցված պարկով։ Սկզբում տանտրիզմական բուդդայականության աստվածն էր՝ Մահակալոյը։ Չինաստանից բերվել է Ճապոնիա։
Բիսամոն` հարստության և ծաղկման աստված, պատկերվում է հզոր մարտիկի տեսքով և ամբողջովին սամուրայական զենք ու զրահով։ Նա ոչ միայն մարտիկ աստված է, այլ նաև պաշտպան է, համարվում է ռազմականների, բժիշկների և փաստաբանների պաշտպան։ Սկզբում հինդուիզմի և բուդայականության աստված էր՝ Վայշրավանը։
Բենջայտեն՝ հաջողության (հատկապես ծովում), իմաստության, արվեստի, սիրո և գիտելիքի հանդեպ ձգտման աստվածուհին, պատկերվում է ճապոնական ազգային երաժշտական գործիքով՝ բիվայով։ Սկզբում հինդուիզմի և բուդիզմի աստվածուհին էր՝ Սարասվատին։
Ֆուկուրոկուջու՝ երկարակեցության և իմաստուն արարքների աստված, պատկերվում է երկար գլխով ծերունու տեսքով։ Սկզբում չինական աստված էր՝ հարավային Բևեռային աստղի տիրակալը։
Հոտեյ՝ կարեկցանքի և բարեհոգության աստված, պատկերվում է մեծ փորով ծերունու տեսքով։ Մի սնահավատություն կար, ըստ որի, եթե Հոտեյի արձանիկի փորը 300 անգամ մաժել և մտածել ինչ-որ լավ բանի մասին, ապա ցանկությունը անպայման կկատարվի։ Սկզբում չինական վանական Կայիշին էր։
Ջյուրոջին՝ երկարակեցության աստված, պատկերվում է սյակու ձողով ծերունու տեսքով, ում վրա փաքցված է իմաստության թղթագլան, և կռունկով, կրիայով կամ եղջերուով։ Երբեմն սակե խմելով է պատկերվում։ Նրա նախատպը ճգնավոր դաոսն է, ով, լեգենդի համաձայն, փնտրել և գտել է անմահության էլիքսիրը։


== Տես նաև ==
Հոտեյ (նկար)


== Ծանոթագրություններ ==
Ֆեյրֆիլդ շրջան (Կոնեկտիկուտ)

Ֆեյրֆիլդ շրջան (անգլ.՝ Fairfield County), ԱՄՆ Կոնեկտիկուտ նահանգի 9 վարչական միավորներից մեկը։ Ընդհանուր տարածությունը 1621 կմ² է, բնակչությունը՝ 916829 մարդ (2010 թ. տվյալներով)։ Շրջկենտրոնն է Բրիջպորտ բնակավայրը։ Կազմավորվել է 1666 թ.։
Գեորգի Դիմիտրովի հուշարձան (Կրասնոդար)

Գեորգի Դիմիտրովի հուշարձան (ռուս.՝ Памятник Георгию Димитрову), հուշարձան Ռուսաստանի Կրասնոդար քաղաքում, որը նվիրված է բուլղարացի պետական և քաղաքական գործիչ, բուլղարական և միջազգային կոմունիստական շարժման գործիչ Գեորգի Դիմիտրովին։ Հուշարձանի հեղինակներն են քանդակագործ Մ. Գեորգիևը և ճարտարապետ Վ. Տ. Գոլովերովը։ Կրասնոդարի երկրամասի «Կրասնոդարի երկրամասի տարածքում գտնվող մշակութային ժառանգության օբյեկտների (պատմության և մշակույթի հուշարձանների) ցանկի» մասին 2000 թվականի օգոստոսի 17-ի թիվ 313-КЗ օրենքի համաձայն՝ դասվել է տարածաշրջանային նշանակության հուշարձանների շարքին։


== Պատմություն ==
Կուբանը երկար տարիներ սերտ հարաբերություններ է պահպանել Բուրգասի օկրուգի հետ, իսկ Կրասնոդարը և Բուրգասը քույր քաղաքներ էին։ Բուլղարացի պետական և քաղաքական գործիչ Գեորգի Դիմիտրովի հուշարձանը բացելու մասին որոշումը կայացվել է Կոմունիստական կուսակցության կենտրոնական կոմիտեում և ԽՍՀՄ նախարարների խորհրդում։ Հուշարձանը բացվել է 1980 թվականի սեպտեմբերի 9-ին՝ Բուլղարիայի ազատագրման 36-ամյակի առթիվ։ Հուշարձանի բացմանը ներկա է եղել բուլղարական պատվիրակությունը։


== Տեխնիկական տվյալներ ==
Հուշարձանի հեղինակներն են քանդակագործ Մ. Գեորգիևը և ճարտարապետ Վ. Տ. Գոլովերովը։
Հուշարձանը պատրաստված է բրոնզից, տեղադրված է մարմարե սալիկներով ոչ բարձր պատվանդանի վրա։
Դիմիտրովը պատկերված է տարեց հասակում, վերնազգեստով՝ կոճակներն արձակած թիկնոցով, կոստյումով և շալվարի փողքերը ներքևից ծալած։
Հուշարձանը տեղադրվել է Կրասնոդարի «Կոսմոս» կինոթատրոնի մոտի հրապարակում։ Կինոթատրոնն այդ պահից ստացավ «Բուլղարիա» անվանումը, իսկ հրապարակը կոչվեց Գեորգի Դիմիտրովի անունով։ Հուշարձանի տարածքը բարեկարգված է։


== Ծանոթագրություններ ==


== Հղումներ ==
Памятник Георгию Димитрову
Памятники Краснодара
ПАМЯТНИК Г. ДИМИТРОВУ
Ատենեումյան դիմանկար

«Ջորջ Վաշինգտոն» (անգլ.՝ George Washington) կամ «Ատենեումյան դիմանկար» (անգլ.՝ The Athenaeum Portrait), ամերիկացի նկարիչ Գիլբերտ Ստյուարտի անավարտ նկարը, որը նա ստեղծել է 1796 թվականին։ Ներկայում այն Բստոնի Գեղարվեստի թանգարանի և Վաշինգտոնի Դիմանկարների ազգային պատկերասրահի համատեղ սեփականություն է։
Մարթա Վաշինգտոնի համապատասխան դիմանկարը, որը նույնպես հայտնի է որպես Ատենեումյան դիմանկար ցուցադրվում է Բոստոնի գեղարվեստի թանգարանում՝ ամուսնու դիմանկարի կողքին։


== Պատմություն ==
1795 թվականին Վաշինգտոնը մի քանի անգամ կեցվածք է ընդունել Ստյուարտի համար, ինչի արդյունքում ստեղծվել են Ատենեումյան, Լանսդաունյան և Վոգանյան դիմանկարները, որ կոչվել են իրենց սեփականատերերի անուններով (մասնավորապես Ատենեումյան դիմանկարը Ստյուարտի ահվանից հետո ուղարկվել էր Բոստոնի Ատենեում)։ Վոգանյան դիմանկարն ունի մի քանի հեղինակային պատճեններ, որոնցից երկուսը պահվում են Դիմանկարների ազգային պատկերասրահում, ևս մի քանիսը՝ Մետրոպոլիտեն թանգարանում և Ֆրիկի հավաքածոււմ։
Իր ստեղծագործական կարիերայի ընթացքում Ստյուարտը ստեղծել է Ջորջ Վաշինգտոնի ավելի քան հարյուր դիմանկարներ, որոնցից 70-ը եղել են նրա կենդանության օրոք ստեղծված Ատենեումյան դիմանկարի պատճենները, այդ թվում նաև 1821 թվականի դիմանկարը (Արվեստի ազգային պատկերասրահ), որն ստեղծվել է ԱՄՆ առաջին հինգ նախագահների մյուս դիմանկարների հավաքածուի կազմում, որոնք էին Ջոն Ադամսը, Թոմաս Ջեֆերսոնը, Ջեյմս Մեդիսոնը, Ջեյմս Մոնրոն։ Ատենեումյան դիմանկարի տարբերակները պահվում են տարբեր թանգարաններում, այդ թվում՝ ԱՄՆ Կապիտոլիումում, Քլարկի արվեստների թանգարանում, Ուոլտերս գեղարվեստի թանգարանում, Ռոդ Այլենդի դիզայնի դպրոցի թանգարանում, Ֆիլադելֆիայի արվեստի թանգարանում, Փենսիլվանիայի կերպարվեստի թանգարանում, Քրայսլերի արվեստի թանգարանում, Հանթինգթոնի գեղարվեստի հավածաքուում, Միդլբերի քոլեջի արվեստի թանգարանում, Մետրոպոլիտեն թանգարանում, ինչպես նաև մասնավոր հավաքածուներում։
Չնայած Գիլբերտ Ստյուարտը Ատենեումյան դիմանկարը թողել է անավարտ, Վաշինգտոնի հենց այս նկարն է տեղ գտել ԱՄՆ-ի մեկ դոլարանոց թղթադրամի վրա։


== Ծանոթագրություններ ==


== Արտաքին հղումներ ==
««Ջորջ Վաշինգտոն», հեղինակ՝ Գիլբերտ Ստյուարտ»։ Գեղարվեստի թանգարան 
««Ջորջ Վաշինգտոն» (Ատենեումյան դիմանկար)»։ National Portrait Gallery
Cash Out

Ջոն Մայքլ Հաքիմ Գիբսոն (անգլ.՝ John-Michael Hakim Gibson, օգոստոսի 15, 1990(1990-08-15), Columbus, Ջորջիա, ԱՄՆ), ավելի հայտնի է որպես Cash Out (ոճավորված՝ Ca$h Out), ամերիկացի ռեփեր։ Հայտնի է դարձել 2012 թվականին՝ թողարկվելով միքսթեյպներ և մասնակցություն ունենալով տարբեր ռեփերների երգերում։ 2014 թվականի օգոստոսին թողարկել է իր դեբյուտային «Let's Get It» ստուդիական ալբոմը, որը ունեցել է որոշակի հաջողություն Billboard–ի հիթ շքերթներում։


== Սկավառակագրություն ==
Ստուդիական ալբոմներ

«Let's Get It» (2014)


== Ծանոթագրություններ ==


== Արտաքին հղումներ ==
Պաշտոնական կայք Archived 2013-08-22 at the Wayback Machine.
Մաշադի Ջամիլ Ամիրով

Մաշադի Ջամիլ Ամիրով (ադրբ.՝ Məşədi Cəmil Əmirov, 1875, Շուշի, Ելիզավետպոլի նահանգ, Կովկասի փոխարքայություն, Ռուսական կայսրություն - 1928, Գանձակ, Ադրբեջանական ԽՍՀ, ԱԽՖՍՀ, ԽՍՀՄ), ադրբեջանցի երաժիշտ, թառահար և կոմպոզիտոր; Մաշադի Ջամիլ Ամիրովը ադրբեջանական երաժշտական մշակույթի պատմության մեջ նշանավոր դեմքերից մեկն է։
Նա կոմպոզիտոր Ֆիքրեթ Ամիրովի հայրն է;


== Կենսագրություն ==

Մաշադի Ջամիլ Ամիրասլան օկլի Ամիրովը ծնվել է 1875 թվականին։ 1910 թվականին Ամիրովը, մի խումբ երաժիշտների հետ միասին, հրավիրվել է Ռիգա ՝«Գրեմոֆոն» արշավին:Այստեղ նա ձայնագրում էր մի քանի մուղամներ և ժողովրդական երգեր։ 1911 թվականին մեկնել է Թուրքիա `երաժշտական կրթություն ստանալու համար։ Երկու տարի ապրել և սովորել է Ստամբուլում։ Թուրքիայում Ամիրովը խթանում էր ադրբեջանական երաժշտությունը։ Թուրքական «Շանբալ» թերթը հոդվածն է հրապարակել Մաշադի Ջամիլի մասին, ինչպես նաև նրա լուսանկարը ՝թառի միասին։
Ստամբուլում Ամիրովը «Հեյրաթը» մուղամը վերածել է նոտաներին։ Թուրքիայում Ամիրովը սովորել է խաղալ ուդ ու քանոն։ Եվ հայրենիք վերադառնալուն պես նա բերել է այս գործիքները իր հետ։ Ամիրովը հեղինակ է օպերայի «Սեյֆալմուլք» (1915) և երաժշտական դրամայի «Ազնիվ աղջկա» (1923):
1923 թվականին նա ստեղծել է երաժշտական դպրոց Գանձակում։
Մաշադի Ջամիլ Ամիրովը մահացել է 1928 թվականին Գանձակում։


== Տես նաև ==
Թառ


== Աղբյուրներ ==
F.Şuşinski-Azərbaycan Xalq Musiqiçiləri,Bakı,1985
Üzeyir Hacıbəyov Ensiklopediyası. Bakı,2007. səh.67


== Ծանոթագրություններ ==
Իդեալական տղամարդ (ֆիլմ)

«Իդեալական տղամարդը» (անգլ.՝ The Perfect Man), ամերիկյան ռոմանտիկ կատակերգություն է Հիլարի Դաֆֆի, Հիզեր Լոքլիրի և Քրիս Նոթի մասնակցությամբ։ Ֆիլմի պրեմիերան տեղի է ունեցել 2005 թ-ի հունիսի 17-ին ԱՄՆ-ում։


== Սյուժե ==
Ջիան Համիլթոնը (Հիզեր Լոքլիր)- միայնակ մայր է, ով ունի երկու դուստր։ Նա փորձում է լինել նրանց համար լավ մայր և մոտ ընկերուհի։ Բայց դրան խանգարում են բոլոր այն քայլերը, որով Ջիանը փորձում է կառուցել սեփական անձնական կյանքը։ Իրենց ամբողջ կյանքի ընթացքում այս ընտանիքը ԱՄՆ- ի տարբեր նահանգներում է շրջել և ոչ մի տեղ չի հաստատվել։ Եվ վերջապես նրանք տեղափոխվում են Նյու Յորք` «երազանքների քաղաք»։ Հոլլիին (Հիլարի Դաֆֆ) դուր է գալիս այս քաղաքը, և նա որոշում է իրականացնել իր պլանը, որով նա պետք է իդեալական տղամարդ գտնի իր մոր համար։


== Դերերում ==
Հիլարի Դաֆֆ- Հոլլի Համիլթոն
Հիզեր Լոքլիր- Ջիան Համիլթոն
Քրիս Նոթ- Բեն Կուպեր(«իդեալական տղամարդը»)
Բեն Ֆելդման- Ադամ Ֆորեսթ
Վանեսսա Լենդժիս- Էմի Փիրլ
Արիա Ուոլլես- Զոի Համիլթոն


== Երաժշտություն ==
«Collide»  - Howie Day
«I Will Learn To Love Again»  - Kaci
«Better Than This»  - Kimberley Locke
«Real Life Fairytale»  - Plumb
«Let It Go»  - Jadon Lavik
«Real Thing»  - Sarah Overall
«If You Got What You Came For»  - Beth Thornley
«Make Room»  - Grits
«Mr. Roboto»  - Dennis DeYoung
«Lady»  - Dennis DeYoung
«Babe»  - Dennis DeYoung
«Best Of Times»  - Dennis DeYoung


== Ծանոթագրություններ ==


== Արտաքին հղումներ ==
Պաշտոնական կայք էջը Archived 2012-02-13 at the Wayback Machine.
Իդեալական տղամարդը metacritic.com կայք էջում
«Իդեալական տղամարդը»(ռուս.) ֆիլմը ԿինոՊոիսկ կայքում։
1974

1974 թվական, ոչ նահանջ տարի, ըստ Գրիգորյան օրացույցի սկսում է երեքշաբթի օրը։ Սա մեր թվարկության 1974 թվականն է, 
XX դարի 74-րդ տարին։


== Դեպքեր ==
Հունվարի 22 - Ակադեմիկոս Վիկտոր Համբարձումյանը ընտրվեց Նյու Յուրքի ակադեմիայի պատվավոր անդամ։
Հունիսի 20 - Թուրքիան ռազմական գործողություններ սկսեց Կիպրոսի դեմ և գրավեց Կիպրոսի ողջ հյուսիսը՝ այնտեղ ստեղծելով Կիպրոսի թուրքական պետություն
Ապրիլի 6 - Շվեդական ABBA խումբը հաղթեց Եվրատեսիլ 1974 երգի մրցույթում։
Հունիսի 26 - Երևանում տեղի ունեցավ Ալեքսանդր Թամանյանի արձանի բացումը։
Նոյեմբերի 28 - Շահագործման հանձնվեց Երևանի «Ռոսիա» կինոթատրոնը։


== Ծնունդներ ==
Հունվարի 3 - Հովհաննես Դանիելյան, հայ շախմատիստ, գրոսմայստեր։
Հունվարի 5 - Վարդան Մինասյան,  հայ ֆուտբոլային մարզիչ է, նախկին ֆուտբոլիստ
Հունվարի 9 - Սավիո, բրազիլացի ֆուտբոլիստ, կիսապաշտպան
Մարտի 10 - Հայֆա Ուեհբե, լիբանանցի երգչուհի
Մարտի 13 - Մարտա Յանդովա, գերմանական Դի Հեփի ռոք-խմբի երգչուհի
Ապրիլի 17 - Վիկտորիա Բեքհեմ, անգլիացի երգչուհի
Հունիսի 18 - Վինչենցո Մոնտելլա, իտալացի նախկին ֆուտբոլիստ, հարձակվող, ներկայումս Ֆիորենտինայի գլխավոր մարզիչ
Սեպտեմբերի 17 - Ռաշիդ Ուոլլաս, ամերիկացի պրոֆեսիոնալ բասկետբոլիստ
Նոյեմբերի 2 - Սոֆյա Պոլգար,  հունգարացի շախմատիստուհի, կանանց գրոսմայստեր, տղամարդկանց միջազգային վարպետ։
Նոյեմբերի 9 - Ալեսանդրո Դել Պիեռո, իտալացի ֆուտբոլիստ
Իզաբել Բայրակդարյան - Կանադահայ օպերային երգչուհի


== Մահեր ==
Հունվարի 6 - Սիկեյրոս, մեքսիկացի նկարիչ, մեքսիկական մոնումենտալ գեղանկարչության դպրոցի հիմնադիրներից
Հուլիսի 3 - Հովհաննես Թադևոսյան, հայ նկարիչ, Ուզբեկական ԽՍՀ ժողովրդական նկարիչ
Նոյեմբերի 21 - Լևոն Գենչ, խորհրդային շրջանի հայ նկարիչ
Դեկտեմբերի 5 - Զահարիա Ստանկու, ռումին գրող և քաղաքական գործիչ
Ալմա Յոհանսոն, շվեդ միսիոներուհի, ծառայել է Արևմտյան Հայաստանում գտնվող գերմանական միսիոներ, հաստատություններում և որբանոցներում
Գեորգի Մարկով, ռուս խորհրդային գրող, հասարակական գործիչ
Լևոն Մանուչարյան, գեոդեզիստ
Մայիսի 25 - Խաչիկ Դաշտենց, հայ խորհրդային գրող, թարգմանիչ, բանասեր (ծ. 1910)
Օգոստոսի 20 - Շահան Շահնուր, հայ գրող (ծ. 1903)
Հոկտեմբերի 17 - Վարսենիկ Աղասյան, հայ բանաստեղծուհի, դրամատուրգ, մանկագիր, թարգմանիչ (ծ. 1898)
Նոյեմբեր 14 - Գեղամ Սարյան, հայ բանաստեղծ (ծ. 1902)
Բեթմեն (հեռուստասերիալ)

ի«Բեթմեն» (անգլ.՝ Batman), 1960-ականների ամերիկյան սուպերհերոսական հեռուստասերիալ, որը հիմնված է DC Comics֊ի վրա։ Հեռուստասերիալի հիմնական կերպարները՝ Բեթմենն ու Ռոբինը կռվում են հանցագործության դեմ՝ հորինված քաղաք՝ Գոթեմում։ Հեռուստասերիալը ցուցադրվել է American Broadcasting Company հեռուստաալիքով 1966 թվականի հունվարի 12֊ից մինչև 1968 թվականի մարտի 14֊ը։ «Բեթմեն» հեռուստասերիալը ունի 120 էպիզոդ։
Հեռուստասերիալի սյուժեն շատ պարզ է, սակայն այն շատ հայտնի է և ԱՄՆ֊ում այն համարում են դասական։ Նրանում կարելի է գտնել շատ հիշատակումներ կատակերգական ֆիլմերից և մուլտսերիալներից («Սիմփսոնները», «Գրիֆինների ընտանիքը» և այլն)։


== Սյուժե ==
Հարուստ գործարար Բրյուս Ուեյնը և իր խնամակալության տակ գտնվող Դիք Գրեյսոնը վարում են երկակի կյանք՝ կռվելով հանցագործության դեմ որպես Բեթմեն և Ռոբին։ Գոթեմ Սիթիին (հեռուստասերիալի գործողությունները կատարվում են այնտեղ) սպառնում են մի շարք հանցագործներ, որոնցից են Ջոկերը, Հանելուկասացը, Պինգվինը, Կատու կինը, Միստեր Ֆրիզը և այլն։ Չկարողանալով հանցագործությունների դեմ պայքարել, քաղաքապետ Լինսիդան և հանձնակատար Ջեյմս Գորդոնը հատուկ հեռախոսի միջոցով զանգահարում են հերոսներին, նրանք գալիս են և օգնում են նրանց հաղթել տարբեր չարագործների։
3֊րդ եթերաշրջանում հերոսների դուետին միանում է Բեթգրլը՝ Բառբարան, ով իրական կյանքում աշխատում է գրադարանում և հանձնակատար Ջեյմս Գորդոնի աղջիկն է։


== Դերակատարներ ==


=== Հիմնական դերակատարներ ===
Ադամ Ուեսթ՝ Բեթմեն/ Բրյուս Ուեյն
Բարտ Ուարդ՝ Ռոբին/ Դիք Գրեյսոն
Ալան Նապյե՝ Ալֆրեդ
Նիլ Հեմիլթոն՝ Հանձնակատար Ջեյմս Գորդոն
Ստեֆորդ Ռեփ՝ Մայլզ Օ՛Հարա
Մեջ Բլեյք՝ Հարիեթ Քուփեր
Իվոն Քրեյգ՝ Բեթգրլ/ Բարբառա Գորդոն
Բայրոն Քեյթ՝ քաղաքապետ Ջոն Լինսիդ
Ուիլյամ Դոզո՝ պատմող


=== Հրավիրված դերասաններ ===
Սոզար Ռոմերո՝ Ջոկեր
Բերջես Մերեդիթ՝ Պինգվին
Ջուլի Նյումար և Էրթա Քիթ՝ Կատու կին
Ֆրենկ Գորշին և Ջոն Օստին՝ Հանելուկասաց
Ջորջ Սանդերս, Օթո Պրեմինգեր և Իլա Ուալաք՝ Միստեր ՖրիզՀեռուստասերիալում փոքրիկ դերեր կատարել են Էդվարդ Ռոբինսոնը, Թաուլա Բեքհեդը, Բրյուս Լին և Արթ Քարնին։


== Ծանոթագրություններ ==


== Արտաքին հղումներ ==
«Բեթմեն» հեռուստասերիալը Archived 2011-09-05 at the Wayback Machine. TV.com կայքում
Նովոտուրբեևո

Նովոտուրբեևո (ռուս.՝ Новотурбеево, բաշկիրերեն՝ Яңы Тырбый), գյուղ Ռուսաստանի Բաշկորտոստան հանրապետության Շարանսկի շրջանի կազմում։
Բնակչությունը 2009 թվականին գրանցված տվյալներով կազմում էր 56 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Օլբանի շրջան (Նյու Յորք)

Օլբանի շրջան (անգլ.՝ Albany County), ԱՄՆ Նյու Յորք նահանգի 62 վարչական միավորներից մեկը։ Ընդհանուր տարածությունը 1.380 կմ² է, բնակչությունը՝ 304.204 մարդ (2010 թ. տվյալներով)։ Շրջկենտրոնն է Ալբանի բնակավայրը։ Կազմավորվել է 1683 թ.։
Պոպերեչնայա (Պոդրեզչիխայի վտակ)

Անվան այլ կիրառումների համար տե՛ս՝ Պոպերեչնայա (այլ կիրառումներ)Պոպերեչնայա (ռուս.՝ Поперечная), գետ Ռուսաստանում, հոսում է Նագորսկի շրջանում, Կիրովի մարզում։ Գետաբերանը տեղակայված է Պոդրեզչիխա գետի ձախ ափին՝ 26 կմ հեռավորության վրա։ Գետի երկարությունը 11 կմ է։
Գետի ակունքը գտնվում է Ուրալի լեռներում՝ Զուևցի գյուղում, Նագորսկ քաղաքից 40 կմ հյուսիս-արևելք։ Գետը հոսում է անմարդաբնակ անտառի հարավային մասում։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն պատկանում է Կամսկի ավազանային շրջանին, գետի ջրատնտեսային տեղամասը՝ Վյատկա, գետի ենթաավազանը՝ Վյատկա։ Գետի ավազանը՝ Կամա։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 10010300212111100030375
Հիդրոլոգիական ուսումնասիրությունների կոդը - 111103037
Ավազանի կոդը - 10.01.03.002
Հիդրոլոգիական ուսումնասիրությունների հատորի համարը - 11
Թողարկումն ըստ հիդրոլոգիական ուսումնասիրությունների - 1


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Գամողմա Պիրվելի Խորգա

Գամողմա Պիրվելի Խորգա (վրաց.՝ გამოღმა პირველი ხორგა), գյուղ Վրաստանում։ Գտնվում է Սամեգրելո-Զեմո Սվանեթ մարզի Խոբի շրջանում։


== Դիրք ==
Գյուղը գտնվում է ծովի մակարդակից 11 մետր բարձրության վրա։ Շրջկենտրոն Խոբիից հեռու է 8 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 601 մարդ։


== Ծանոթագրություններ ==
F-15E

F-15E Eagle, ամերիկյան արտադրության չորրորդ սերնդի բազմաֆունկցիոնալ կործանիչ։


== Ընդհանուր բնութագիր ==
Ամերիկյան McDonnell Douglas ընկերության կողմից ստեղծված F–15E կործանիչը չորրորդ սերնդի ամերիկյան մարտավարական բազմաֆունկցիոնալ կործանիչ է։ Այն իր ուրույն տեղն ունի բոլոր ժամանակների կործանիչների շարքում։ F–15 կործանիչն ԱՄՆ-ի պատմության այն յուրահատուկ ինքնաթիռներից է (նախորդ փառահեղ Մուսթանգ, Սեյբր, Ֆանտոմ-2 կործանիչների կողքին), որը մեծ համբավ է բերել ԱՄՆ-ի օդուժին։


== Մարտավարատեխնիկական տվյալներ ==

Չնայած F-15E կործանիչների արտադրությունը սկսվել է բավականին շուտ՝ 1976 թվականին, սակայն մինչև հիմա այն պահպանում է իր փոփոխությունների չենթարկված մարտավարատեխնիկական տվյալները։ Այս կարծանիչների երկարությունը կազմում է 19.43 մ, թևերի բացվածքը շուրջ 13.05 մ, իսկ բարձրությունը ավելի քան 5.63 մ։ Այս կործանիչների մարտական քաշը կազմում է 14380 կգ (14.38 տ),իսկ մարտական բեռնվածքով մարտական քաշը 36740 կգ (36.74 տ)։ F-15E կործանիչներն իրենց մեջ ներառում են ժամանակակից էլեկտրոնային սարքավորումներ, բարձր քաշազինվածություն։ Նրանք ընդունակ են մարտեր վարել մեծ հեռավորությունների վրա։ F–15E կործանիչն իրեն մրցակից կործանիչներից տարբերվում է իր յուրօրինակ հատկանիշներով։ Ինքնաթիռում տեղադրված է մարտավարական ռադիոէլեկտրոնային հակազդեցության համակարգ։


== Առանձնահատկություններ ==
Թեև F–15E կործանիչը ստեղծվել է հեռավոր 1976 թվականին, սակայն մինչ օրս մնում է բոլոր ժամանակների լավագույն կործանիչներից մեկը։ F–15E կործանիչն իր կիրառության ընթացքում ռեակտիվ դարաշրջանի ամենաահեղ օդային մարտերում (1980-1990-ականների հակամարտություններ) կարողացել է ունենալ ավելի քան 100 օդային հաղթանակ` առանց որևէ կորստի։ Սա չգերազանցված ցուցանիշ է և հավանաբար չի գերազանցվի մրցակիցների կողմից։ Ինքնաթիռի համար պատերազմի դաշտն ամենալուրջ և ամենակարևոր փորձություն է, որը F–15E կործանիչը փառքով է անցել։


== Սպառազինություն ==

 ԱՄՆ
 Իսրայել
 Սաուդյան Արաբիա
 Սինգապուր


== Տես նաև ==
ՄիԳ-29
ՄիԳ-31
Սու-30
F-22 Raptor
F-18E
F-16
Dassault Rafale


== Աղբյուրներ ==
McDonnell Douglas F-15 Eagle(անգլ.)
F-15 Eagle


== Ծանոթագրություններ ==
Վիեննայի ճարտարապետության կենտրոն

Վիեննայի ճարտարապետական կենտրոն (գերմ.՝Architekturzentrum Wien, հապավված՝ Az W), թանգարան Վիեննայի Թանգարանային թաղամասում՝ Museumsquartier-ում։ Համարվում է թեմատիկ ցուցահանդեսների, այլ միջոցառումների կազմակերպման, ճարտարապետական  ուսումնասիրությունների, մասնավորապես՝ 20-րդ և 21-րդ դարերի ճարտարապետության և քաղաքային դիզայնի թեմաներով հետազոտությունների իրականացման կենտրոն։ Հանդիսանում է Ավստրիայի ազգային ճարտարապետության թանգարանը։


== Գործունեությունը ==
Թանգարանի սրահներում մշտապես գործող,  "a_schau. Österreichische Architektur im 20. und 21. Jahrhundert" խորագիրը կրող ցուցահանդեսը ցուցադրում է Ավստրիայի ճարտարապետության պատմությունը 1850 թվականից մինչև մեր օրերը։ Հաճախակի կազմակերպվում են նաև ժամանակավոր ցուցահանդեսներ՝ նվիրված արդի ճարտարապետությանը և նրա զարգացման հեռանկարներին։
Կազմակերպվող ցուցահանդեսների, մյուս միջոցառումների, թանգարանի ողջ գործունեության միջով կարմիր թելի պես անցնում է այն գաղափարը, որ ճարտարապետությունը արվեստ է, մշակութային ու գիտական ճյուղ, ամենօրյա, առօրյա երևույթ և համալիր մի գործընթաց։ Իսկ թանգարանային միջոցառումները ներառում են մասնագիտական պրեզենտացիաներ, շնորհահանդեսներ, սեմինարներ, գիտաժողովներ, գիտարշավներ, երեխաների խմբակային պարապմունքներ, workshop-եր, գրքերի, ամսագրերի և այլ նյութերի հրատարակումներ և, իհակե, Վիեննայի ամենամյա ճարտարապետական համաժողովի անցկացում։ Թանգարանում գործում է համբավավոր սրճարան-ռեստորան, որն աչքի է ընկնում նաև իր ներքին դիզայնով։
Թանգարանի վավերագրերի ու հետազոտությունների բաժնին կից գործում է շուրջ 27 հազար անուն թեմատիկ գրվածքներով մասնագիտական, ինքնասպասարկումով գրադարան, որն ունի նաև ճարտարապետական տվյալների հարուստ առցանց բազա և բառարաններ (Architektur Archiv Austria և online-Architektenlexikon), ինչպես նաև 20-րդ և 21-րդ դարերի ճարտարապետությանը վերաբերող նյութերի արխիվ ու հարուստ այլ հավաքածուներ։


== Պատմություն ==
Կենտրոնը հիմնադրվել է 1993 թվականին որպես շահույթ չհետապնդող կազմակերպություն։ Համագործակցելով Ավստրիայի կառավարության և Վիեննայի քաղաքային իշխանությունների, մասնավորապես՝ կրթության, արվեստի ու մշակույթի դաշնային նախարարության և քաղաքապետարանի մշակույթի ու քաղաքի զարգացման բաժինների հետ՝ կենտրոնը տարեցտարի աճել է, զարգացել, ընդլայնել իր գործունեությունն ու ընդարձակվել։ Ութ տարի գործել է ժամանակավոր ցուցադրավայրերում և միայն 2001 թվականին վերջապես տեղավորվել ներկայիս շուրջ հազար քառակուսի մետր ցուցադրման մակերես ապահովող, գեղեցիկ ու հարմարավետ շենքում, որտեղ գործելու առաջին տասնհինգ տարում կազմակերպել է ավելի քան 150 ցուցահանդես, 300 այլ միջոցառումներ, ճարտարապետական 600 գիտարշավներ։


== Գրականություն ==
www.azw.at - oficjalna strona internetowa
opisy do wystawy a-schau - Österreichische Architektur im 20. und 21. Jahrhundert, Architekturzentrum Wien, 2009-2010
Wien (plan miasta 1:25.000), wyd. Freytag&Berndt, Wiedeń, 978-3-9922-1563-8


== Ծանոթագրություններ ==


== Արտաքին հղումներ ==
Home page in English.
Offizielle Website
Նապոլեոն Աբդուլայ

Նապոլեոն Աբդուլայ (անգլ.՝ Napoleon Abdulai, 1956, Գանա), գանացի քաղաքական գործիչ և դիվանագետ, Գանայի նոր հայրենասիրական կուսակցության անդամ։ 2017 թվականից Կուբայում Գանայի արտակարգ և լիազոր դեսպան է։


== Կենսագրություն ==
Նապոլեոն Աբդուլայը ծնվել է 1956 թվականին։ 1987 թվականին ավարտել է Մոսկվայի ժողովուրդների բարեկամության համալսարանի տնտեսագիտության և իրավունքի ֆակուլտետը` «միջազգային իրավունք» մասնագիտությամբ։ Այնուհետև, 1990 թվականին ավարտել է մագիստրատուրան Միդլսեկի համալսարանում։
1992 թվականից 1994 թվականները Լոնդոնում եղել է «Africa World Review» պարբերականի խմբագիր։ Բուրունդիում եղել է զինված հակամարտության խաղաղ կարգավորման նախագծի հեղինակներից մեկը, որը կազմվել է 1998 թվականին։ 1999 թվականից 2000 թվականները աշխատել է որպես քաղաքական վերլուծաբան Աֆրիկյան միասնության կազմակերպման գործում։ 2005 թվականից Լիբերիայում UNDP ծրագրի ղեկավար է։
2017 թվականի հուլիսին նախագահ Նանա Ակուֆո-Ադոն նրան նշանակել Է Կուբայում Գանայի դեսպան։
Միջազգային հարաբերությունների և Աֆրիկայի նորագույն պատմության վերաբերյալ մի շարք հրապարակումների հեղինակ է։ Ամուսնացած է։


== Ծանոթագրություններ ==
Signs

«Signs», ամերիկացի ռեփեր Snoop Dogg-ի երրորդ սինգլը նրա R&G (Rhythm & Gangsta): The Masterpiece յոթերորդ ստուդիական ալբոմից։ Թրեքի պրոդյուսերը եղել է The Neptunes-ը։


== Քննադատների արձագանքներ ==
David Jeffries-ը գովել է երգը՝ ասելով, «Justin Timberlake-ի հետ «Signs» երգը փայլուն թրեք է դիսկոտեկի համար, բայց դա Snoop-ին չի խանգարում մնալ նույնը»։ RapReview նկարագրել է․։ «Ավելի շատ ուշադրություն դարձրեք Justin Timberlake-ի հետ Snoop-ի  «Signs» երգին, չնայած «D-oh-double-G» դեռ բոլորին մթագնում է»։


== Հիթ-շքերթներ ==


== Հավաստագրեր ==


== Ծանոթագրություններ ==


== Արտաքին հղումներ ==
Full lyrics of this song на MetroLyrics Archived 2021-02-13 at the Wayback Machine.
Չարիս Պեմպենգկո

Չարմեին Կլարիս Ռելուսիո Պեմպենգկո (անգլ.՝ Charmaine Clarice Relucio Pempengco, մայիսի 10, 1992), հայտնի է Չարիս մականունով, ֆիլիպինյան երգչուհի և դերասանուհի, ով հայտնի է դարձել Յութուբի շնորհիվ։ 14 տարեկանում անդամակցել է կորեական Super Junior խմբին, երգ է կատարել գլխավոր վոկալիստի՝ Կյուխենի հետ։ Օփրա Ուինֆրին նրան անվանել է «Աշխարհի ամենատաղանդավոր աղջիկը»։
2010 թվականին նա հրապարակեց իր առաջին միջազգային ալբոմը՝ «Charice», որը հայտնվեց Billboard 200 չարթի թոփ տասնյակում, դարձնելով նրան ամբողջ պատմության մեջ առաջին ասիացի երգչուհին, ով հայտնվել է տասնյակում։
Նրա ամենահաջողակ սինգլը ներկայումս համարվում է «Pyramid»-ը, որը 2010 թվականին գլխավորում էր «Hot Dance Club Songs»-ը։ Երաժշտական կարիերայի հետ մեկտեղ նա նկարահանվել է Glee հեռուստասերիալում։
2013 թվականին երգչուհին կտրուկ փոխեց իր կերպարը և ուղղվածությունը, որը մեծ ալիք բարձրացրեց հասարակության մեջ։ 2013 թվականի հունիսի 2-ին Չարիսը մասնակցեց «The Buzz» ֆիլիպինյան շոուին և ի պատասխան բոլոր հարցերին նա ասաց, որ ինքը լեսբուհի է։ Երգչուհին շնորհակալություն հայտնեց նրանց, ովքեր չքննադատեցին իր ուղղվածությունը։


== Սկավառակագրություն ==


=== Ստուդիական ալբոմներ ===


=== Սինգլներ ===


=== Ինչպես նաև ===


=== Տեսահոլովակներ ===
/html/body
https://www.youtube.com/watch?v=Hc778SlKNoA


== Ֆիլմագրություն ==


== Ծանոթագրություններ ==


== Արտաքին հղումներ ==
Պաշտոնական կայք Archived 2018-06-30 at the Wayback Machine.
Շարիսը Յութուբում
Շարիսը Թվիթերում
Չարիս Պեմպենգկո Internet Movie Database կայքում
Շարիսը  Billboard.com-ում
Տուրիչինո

Տուրիչինո (ռուս.՝ Туричино), գյուղ Ռուսաստանի Պսկովի մարզի Նևելսկի շրջանի կազմում։
Բնակչությունը 2011 թվականին գրանցված տվյալներով կազմում էր 531 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Բոգատոե (գյուղ, Իվնյանսկի շրջան)

Անվան այլ կիրառումների համար տե՛ս՝ Բոգատոե (այլ կիրառումներ)Բոգատոե (ռուս.՝ Богатое), գյուղ Ռուսաստանի Բելգորոդի մարզի Իվնյանսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Մոգիլևշչինա (գյուղ, Պրիյատինի շրջան)

Մոգիլևշչինա (ուկրաիներեն՝ Могилівщина), գյուղ Ուկրաինայի Պոլտավայի մարզի Պրիյատինի շրջանում։
2001 թվականի տվյալներով Մոգիլևշչինա գյուղում բնակվում էր 21 մարդ։ Բնակավայրը զբաղեցնում է 0,25 կմ² տարածք։ Բնակչության խտությունը կազմում էր 84 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ամպոստա

Ամպոստա (իսպ.՝ Amposta), քաղաք և մունիցիպալիտետ Իսպանիայում, մտնում է Տարագոնա նահանգի, ինչպես նաև Կատալոնիա ինքնավար մարզի մեջ։ Մունիցիպալիտետը գտնվում է Մոնտսիա շրջանում։ Տարածքը՝ 136,2 կմ²։ Բնակաչությունը 21365 մարդ (2010 թվականի տվյալներով)։


== Հայտնի մարդիկ ==
Սեբաստիա Խուան Արբո, գրող
Ժոզե Սերա


== Պատկերասրահ ==

		
		


== Արտաքին հղումներ ==
Պաշտոնական էջ
Ayuntamiento de Amposta, la página cuenta con traductor
Página web de Amposta Xarxa Ciutadana, información de Amposta
Página web de Amposta.info, información de Amposta
Información de la Generalidad de Cataluña Archived 2008-08-04 at the Wayback Machine.
Información del Instituto de Estadística de Cataluña
Amposta 2006, Capital de la Cultura Catalana Archived 2007-03-29 at the Wayback Machine.
Turisme Amposta (Delta de l'Ebre tot l'any)
Մեծ պայտաքիթ

Մեծ պայտաքիթ (լատիներեն` Rhinolophus ferrumequinum), չղջիկների ենթակարգի պայտաքիթ չղջիկների ընտանիքի կաթնասուն կենդանի։


== Տարածվածություն ==
Բնակվում է Հարավային Պալեոարկտիկայում, Մեծ Բրիտանիայից մինչև Ճապոնիա, Իրանում, Պակիստանում, Հյուսիսային Հնդկաստանում, Հյուսիսարևելյան Աֆրիկայում։ Հայաստանում հանդիպում է բոլոր մարզերում։ Արցախում տարածված է կիսանապատային ցածրադիր գոտուց մինչև բարձր լեռնային գոտիները, սակայն առավել խիտ է հարավային շրջաններում. առավել մեծաքանակ են Հադրութի շրջանի Ազոխի քարանձավում։


== Կենսակերպը ==
Գերադասում է բնակվել կարստային ծագում ունեցող քարանձավներում։ Եթե այդպիսինները տարածքում բացակայում են, մեծ պայտաքիթները ապրում են փչակներում, թունելներում, եկեղեցիներում, մարդկային այլ շինություններում, սակայն պարտադիր ջրամբարների մոտ։ Վարում են մթնշաղագիշերային կյանք։
Ապրում է առանձնյակներով ու խմբերով (20-500 առանձնյակ), հսկա գաղութներով (35-40 հազար)` պայտաքիթ և հարթաքիթ այլ չղջիկների հետ համատեղ։


== Արտաքին տեսքը ==
Մեջքային կողմում մորթու գունավորումը մուգ շագանակագույնից մինչև ծխագորշ է։ Մորթին, մեջքից դեպի փորը գնալով, գունաթափվում է, և փորային հատվածում, մի փոքր բացառությամբ, կաթնասպիտակագույն է։ Պայտի չափերը կարող են տատանվել՝ 7,3-9,7 մմ։ Որպես արտաքին բնութագրող ցուցանիշ չորրորդ մետակարպալ ոսկրը 1,5 մմ-ով կարճ է հինգերորդից և մոտ 4 մմ-ով երկար է երրորդ մետակարպալ ոսկրից։ Մարմնի երկարությունը 53,9-67,3 մմ է, պոչինը՝ 31,7-42,3 մմ, նախաբազուկի երկարությունը՝ 53,7-60,6 մմ, քաշը՝ 15,9-24,7 գ։ Կենդանի զանգվածը՝ 34 գ։


== Բազմացումը ==
Զուգավորումը կատարվում է աշնանը, բեղմնավորումը` գարնանը։ Որպես օրենք` գաղութում ծինը սկսվում է մայիսի վերջերին և ավարտվում է հունիսի կեսերին։ Սերնդում ունենում են մեկ, երբեմն երկու ձագ։ Ձագերին կերակրելու շրջանում էգերն առանձնանում են արուներից։
Թվաքանակը սահմանափակող գործոններից են բնակատեղերի յուրացումը, կարստային քարանձավներում չկանոնակարգված պեղումները, էքսկուրսիաները, քարանձավների կարստերի ջարդումը, անտառահատումները, պեստիցիդների օգտագործումը։


== Սնունդը ==
Սնվում է միջին և մեծ գիշերային բզեզներով, թիթեռներով։ Երբեմն մեկ գիշերվա ընթացքում որսում է 500-700 մոծակ և մլակ։


== Թշնամիները ==
Թշնամիներից են գիշերային գիշատիչ թռչունները, թափառող կատուները, կզաքիսները, օձերը։


== Հիվանդությունները ==
Հիվանդություններից են էկտո և էնդոմակաբույծներով վարակվածությունը։


== Նշանակությունը ==
Հանդիսանում է գյուղատնտեսության և անտառատնտեսության վնասատու միջատների սպառող, որոշակի վնաս է հասցնում՝ ոչնչացնելով օգտակար միջատներին։


== Ծանոթագրություններ ==
Գրգուռի Թեփե

Գրգուռի Թեփե, լեռ Թուրքիայի Էրզրումի նահանգում, Հայկական լեռնաշխարհում, Անտիոնտական լեռնահամակարգում, Օլթի քաղաքից մոտ 14 կմ հարավ-արևմուտք, Սիվրի լեռնաշղթայի հյուսիսարևելյան ծայրամասում։ Լանջերը մեծ մասամբ անտառապատ են։


== Ծանոթագրություններ ==
Բրատսկի (գյուղ, Իգլինսկի շրջան)

Անվան այլ կիրառումների համար տե՛ս՝ Բրատսկի (այլ կիրառումներ)Բրատսկի (ռուս.՝ Братский, բաշկիրերեն՝ Братский), գյուղ Ռուսաստանի Բաշկորտոստան հանրապետության Իգլինսկի շրջանի կազմում։
Բնակչությունը 2009 թվականին գրանցված տվյալներով կազմում էր 2 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Տալսիի շրջան

Տալսիի շրջան (լատիշ․՝ Talsu novads), վարչատարածքային միավոր Լատվիայի հյուսիս - արևմուտքում, գտնվում է պատմական Կուրզեմե մարզում։ Շրջանը ներառում է չորս քաղաքներ և տասնչորս շրջաններ։ Երկրամասի կենտրոնը համարվում է Տալսի քաղաքը։
Սահմանակից է Վենտսպիլսի, Դունդագայի, Մերսրագսի, Տուկումայի, Կանդավայի, Կուլդիգայի շրջաններին։
2010 թվականի հունվարի 1-ի տվյալներով բնակչությունը կազմել է 34.443 մարդ ։ Տարածքի մակերեսը կազմում է 1.763 կմ² ։
Տարածաշրջանը կազմավորվել է 2009 թվականի հուլիսի 1-ին Լատվիայի Տալսիի շրջանի վարչական բարեփոխումների ավարտից հետո։


== Ազգային կազմ ==
2011 թվականի Լատվիայի մարդահամարի տվյալներով բնակչության ազգային կազմը բաշխվել է հետևյալ կերպ՝ 


== Տարածքային բաժանում ==
Քաղաք Վալդեմարպիլս (լատիշ․՝ Valdemārpils)
Քաղաք Սաբիլե (լատիշ․՝ Sabile)
Քաղաք Ստենդե (լատիշ․՝ Stende)
Քաղաք Տալսի (լատիշ․՝ Talsi)
Աբավասի շրջան (լատիշ․՝ Abavas pagasts)
Արլավասի շրջան (լատիշ․՝ Ārlavas pagasts)
Բալգալեսի շրջան (լատիշ․՝ Balgales pagasts)
Վալդգալեսի շրջան (լատիշ․՝ Valdgales pagasts)
Վանդզենեսի շրջան (լատիշ․՝ Vandzenes pagasts)
Վիրուբայի շրջան (լատիշ․՝ Virbu pagasts)
Գիբուլույի շրջան (լատիշ․՝ Ģibuļu pagasts)
Իվեսի շրջան (լատիշ․՝ Īves pagasts)
Կուլցիեմայի շրջան (լատիշ․՝ Ķūļciema pagasts)
Լաիդզեսի շրջան (լատիշ․՝ Laidzes pagasts)
Լաուցիենեսի շրջան (լատիշ․՝ Laucienes pagasts)
Լիբագույի շրջան (լատիշ․՝ Lībagu pagasts)
Լուբեսի շրջան (լատիշ․՝ Lubes pagasts)
Ստրազդեսի շրջան (լատիշ․՝ Strazdes pagasts)


== Ծանոթագրություններ ==


== Արտաքին հղումներ ==
Տալսիի շրջանի պաշտոնական կայքը(լատիշերեն)
Աուտիզմի կեղծ մարգարեներ

Աուտիզմի կեղծ մարգարեներ (անգլ.՝ Autism's False Prophets: Bad Science, Risky Medicine, and the Search for a Cure), 2008 թվականին ստեղծված գիրք, որի հեղինակն է պատվաստումների փորձագետ և Ֆիլադելֆիայի մանկական հիվանդանոցի վարակաբանության բաժնի ղեկավար Պոլ Օֆֆիտը։
Հեղինակը հետաքննում և քննադատական  վերլուծության է ենթարկվում սկանդալային հիպոթեզը, ըստ որի իբր թե կապ գոյութուն ունի աուտիզմի և երեխաների պատվաստման միջև։


== Բովանդակություն ==
Օֆֆիտը նկարագրում է, թե ինչով են պայմանավորված եղել MMR պատվաստման և թիոմերսալ այլ պատվաստումների կոմպոնենտների կապի մասին առաջին հայտարարութուները, ինչպես են զարգացել իրադարձությունները հետագայում, ինչպես նաև` հաջորդող գիտական հետազոտությունները, որոնք չեն հաստատել կապը հիվանդության և պատվաստումների միջև։


== Արձագանք ==
Գիրքը հետաքրքրություն է առաջացրել Օֆֆիտի անձի հանդեպ, դրա մասին մեծ հրապարակումներ են եղել Newsweek և The Philadelphia Inquirer պարբերականներում։   New York Post-ը դրական գնահատական է տվել հեղինակի աշխատանքին. «Հնարավոր է, ԱՄՆ-ում պատվաստումների ամենահամարձակ և առաջնակարգ մասնագետը` Օֆֆիտը ստիպված է զգուշանալ իր և իր հարազատների կյանքի համար»։ The Wall Street Journal պարբերականը գիրքն անվանել է «անգին ժամանակագրությունը, որը բացահատում է որոշները այն բազմաթիվ մեթոդներից, որոնց օգնությամբ շահագործվում է ծնողների թուլությունը, որոնք անհանգստանում են իրենց երեխաների համար»։


== Ծանոթագրություններ ==
Խաչատրյանի անվան պետական քառյակ

Խաչատրյանի անվան պետական քառյակ,  Զարեհ Սահակյանցի հիմնած պետական քառյակ։


== Պատմություն ==
Քառյակը հիմնադրվել է 1982 թվականին Երևանում, ջութակահար և ալտահար, ԽՍՀՄ արվեստի վաստակավոր գործիչ Զարեհ Սահակյանցի կողմից։ Քառյակի  ղեկավարը 1985 թվականից հանդիսացել է Արտաշես Մկրտչյանը։ Քառյակը մասնակցել է ԱՄՆ-ում, Ռուսաստանում, Եվրոպայում, Աֆրիկայում տեղի ունեցած  մի շարք միջազգային երաժշտական փառատոների։ 2004 թվականին քառյակը վերակազմավորել է ալտահար Վաչե Հովեյանը, որը նաև հանդիսացել է քառյակի գեզարվեստական ղեկավարը։ Քառյակի կազմում հանդես են եկել Մարի Մարգարյանը (1-ին ջութակ), Հայկ Վարդանյանը (2-րդ ջութակ), Արամ Թալալյանը թավջութակ։ Քառյակը Հայաստանում հանդես է գալիս փառատոների ու համերգների ժամանակ, հյուրախաղերով շրջագայել է Մերձավոր Արևելքում, Կիպրոսում, Իտալիայում և այլ երկրներում։ Նրա երկացանկում տեղ են գտել հայ և եվրոպացի կոմպոզիտորների ստեղծագործությունից։ Քառյակը վարպետության դասեր է անցկացնում Հայաստանում և ԱՊՀ երկրներում։


== Միջազգային փառատոներ ==
«Սպիտակ գիշերներ» (Սանկտ Պետերբուրգ)
«Ալ-Բուստան» (Լիբանան)
«Վերբիե» (Շվեյցարիա)


== Ծանոթագրություններ ==
Սուրբ Հռիփսիմե եկեղեցի (Խնածախ)

Անվան այլ կիրառումների համար տե՛ս՝ Սուրբ Հռիփսիմե եկեղեցի (այլ կիրառումներ)Սուրբ Հռիփսիմե եկեղեցի (Խնածախ), Հայ առաքելական եկեղեցի, որը գտնվում է Սյունիքի մարզի Խնածախ գյուղում։ Կառուցվել է 17-րդ դարում։
Եկեղեցին եռանավ բազիլիկ կառույց է՝ թաղածածկ և խորանի երկու կողմերում ավանդատներով։ Ունի 2 մուտք՝ հարավից և արևմուտքից։ 1701 թվականին եկեղեցուն կից, արևմտյան կողմից կառուցվել է բաց գավիթ, որը սրբատաշ բազալտով է և թաղածածկ։ 1905 թվականին նաև կառուցվել է տանիքի վրայի զանգ-աշտարակը, որը նույնպես սրբատաշ բազալտից է։
Եկեղեցին ճեղքված քարերով է շարված, իսկ մույթերը, պատուհանների և մուտքերի բացվածքները շարված են սրբատաշ բազալտով։
Բազալտի սալինկերով են շարված եկեղեցու և գավիթի տանիքները։ Խորհրդային անաստվածության տարիներին եկեղեցին պղծվել է և օգտագործվել որպես պահեստ։ Տեղանքի մեծ թեքության հետևանքով հյուսիսային կողմում քիվերը խրվել են հողաշերտի մեջ։


== Տես նաև ==
Սյունիքի մարզի եկեղեցիների ցանկ


== Ծանոթագրություններ ==
Մուսիերի

Մուսիերի, բրոնզեդարյան-երկաթեդարյան դամբարանադաշտ Հայաստանի Լոռու մարզում, Ալավերդի քաղաքից 3 կմ հյուսիս (Մոիսի դաշտ կոչված վայրում)։ Զբաղեցնում է գրեթե 6 հա տարածք։ Մուսիերիի դիմաց, բլրի վրա կան միջնադարյան ամրոցի մնացորդներ, ստորոտին՝ հին բնակավայրի հետքեր։ Մուսիերիում 1888 թվականին պեղումներ է կատարել Ժակ դը Մորգանը։ Բացված 582 քարարկղային և մանր գլաքարերով շարված սալածածկ դամբարաններից հայտնաբերվել են հիմնականում բրոնզե, նաև՝ կապարե, արծաթե պերճանքի առարկաներ, երկաթե զենքեր, գյուղատնտեսական գործիքներ (բրոնզե եղան-եռաժանի) ու դրանց առանձին մասեր (կամի քարե հատիչներ), կենդանակերպ կոթերով ու նկարներով կավամաններ և այլն։ Ամենաուշ շրջանի նյութերը սկյութական տիպի կեռիկավոր նետասլաքներն են (մ․թ․ա․ VII-VI դարեր)։
Առնիստ Ներքին

Առնիստ Ներքին, գյուղ Արևմտյան Հայաստանում, Վանի վիլայեթի Արճեշի գավառակում։ Գտնվում էր Վանա լճի հյուսիս-արևելյան կողմում։
Ըստ Հ. Մանանդյանի Առնիստը համապատասխանում է սեպագիր արձանագրություններում հիշատակած Արնիա կամ Առնիո հնագույն քաղաքին։ Գյուղից արևմուտք գտնվում են պատմական Առեստավանի ավերակները։


== Բնակչություն ==
XX դարի սկզբին ուներ 40 տուն բնակիչ։


== Տնտեսություն ==
Բնակչության հիմնական զբաղմունքը անասնապահությունն էր։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Վանի նահանգի հայաբնակ բնակավայրեր


== Ծանոթագրություններ ==
Սեն Ժան Սավերն

Սեն Ժան Սավերն (ֆր.՝ Saint-Jean-Saverne), համայնք Ֆրանսիայի Գրանդ Էստ մարզի Ստորին Հռենոս գավառում։
Բնակչությունը 2006 թվականի դրությամբ կազմում է 610 մարդ, բնակչության խտությունը` 95.46 մարդ/կմ²։ Բնակավայրը զբաղեցնում է 6.39 կմ² տարածք։


== Աշխարհագրություն ==
Գտնվում է Փարիզ քաղաքից 370 կմ արևելք, Ստրասբուրգ քաղաքից` 36 կմ հյուսիս-արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 389 աշխատունակ (15-64 տարեկան)  բնակիչ, որոնցից ակտիվ էին 285-ը, իսկ ոչ ակտիվները` 104։ Ակտիվության ցուցանիշը կազմում է 73,3 %։ 285 աշխատունակ մարդկանցից աշխատել է 268 անձ (134 տղամարդ և 134 կին)։ Գործազուրկ են եղել 17 անձ (10 տղամարդ և 7 կին)։ 104 անաշխատունակներից 39-ը եղել են աշակերտներ կամ ուսանողներ, 40-ը` թոշակառուներ, իսկ 25-ը չեն աշխատել տարբեր պատճառներով։


== Տես նաև ==
Ստորին Հռենոս գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Ալեքսանդր Կովինկա

Ալեքսանդր Կովինկա (ուկրաիներեն՝ Ковінька Олександр Іванович, հունվարի 13, 1900(1900-01-13), Ploske, Պոլտավա նահանգ, Պոլտավայի նահանգ, Ռուսական կայսրություն - հուլիսի 25, 1985(1985-07-25), Պոլտավա, Ուկրաինական ԽՍՀ, ԽՍՀՄ), ուկրաինացի գրող, երգիծաբան, հրապարակախոս։


== Կենսագրություն ==
Ալեքսանդր Կովինկան ծնվել է 1900 թվականին Պոլտավայի մարզի Ռեշետիլովկայի շրջանի Պլոսկոյե գյուղում, գյուղացու ընտանիքում։ Ավարտել է զեմստվոյական տարրական ուսումնարանը և 12 տարեկան հասակից կատարել է վարձու աշխատանքներ։ Հեռակա կարգով ավարտել է Պոլտավայի ժողովրդական կրթության ինստիտուտը։ 1928 թվականին աշխատանքի է անցել «Բոլշևիկ Պոլտավշչինի» թերթում։ Առաջին հումորիստական ստեղծագործությունները լույս են տեսել «Սելյանսկայա Պրավդա» հանրապետական թերթում 1925 թվականին, այնուհետև պարբերաբար տպագրվել է տարբեր ամսագրերում։ Հումորեսկների առաջին գիրքը լույս է տեսել 1929 թվականին։ Հեղինակ է հումորիստական և երգիծական պատմվածքների, նովելների։


== Ստեղծագործություններ ==
«Ներվերի հետ մի խաղացեք», 1958 թ.
«Կատուներ և կատվի պոչեր», 1964 թ.
«Հատընտիր՝ երկու հատորով»
«Ինչպես են ինձ սովորեցրել»
«Ինչպես են ինձ բուժել»


== Պարգևներ, մրցանակներ ==
Օստապ Վիշնյայի անվան գրական մրցանակ, 1984 թ.
«Պատվո նշան» շքանշան, 1970 թ.


== Հիշատակ ==
1992 թվականին այն տան պատին, որտեղ վերջին տարիներին ապրել է Ալեքսանդր Կովինկան, փակցվել է հուշատախտակ։


== Ծանոթագրություններ ==


== Արտաքին հղումներ ==
Ալեքսանդր Կովինկա
Թոմա Բանգալտեր

Թոմա Բանգալտեր կամ Թոմաս Բանգալտեր (ֆր.՝ Thomas Bangalter, հունվարի 3, 1975(1975-01-03), Փարիզ, Փարիզի շրջան), ֆրանսիացի դիջեյ, կոմպոզիտոր, պրոդյուսեր և ռեժիսոր։
1992 թվականին Գի Մանուել դե Օմեմ Կրիստոյի հետ միասին ստեղծում է Daft Punk հաուս երաժշտություն ստեղծող խումբը, որը գործում է մինչ օրս։ Նա նաև հայտնի է իր սոլո կատարումներով։
Թոմա Բանգալտերը համարվում է Roule Roule երաժշտական լեյբլի սեփականատերը։ Թոման ապրում է Կալիֆորնիա նահանգի Բևերլի Հիլզ քաղաքում։ Ապրում է կնոջ` Էլոդի Բուշեի, 2 տղաների՝ Թարա-Ջեյի և Ռոկսանայի հետ։


== Սոլո կարիերա ==
Մինչ Daft Punk խմբի առաջին ալբոմի թողարկումը, Թոման ստեղծեց իր սեփական լեյբլը՝ Roule-ն (1992 թվական)։ 2 տարի անց ստեղծում է մեկ ուրիշ լեյբլ՝ Trax on Da Rocks, Vol.2-ը։ 2002 թվականին գրել է մի երգ, հատուկ նվիրված «Անդառնալիություն» ֆիլմին։


== Ալբոմներ ==
Daft Punk - Homework (1997)
Daft Punk - Discovery (2001)
Daft Punk - Alive 1997 (2001)
Daft Punk - Daft Club (2004)
Daft Punk - Human After All (2005)
Daft Punk - Alive 2007 (2007)
Daft Punk - Tron: Legacy (2010)
Daft Punk - Random Access Memories (2013)


== Սոլո սկավառակագրություն ==
Trax on Da Rocks (1996)
Trax on Da Rocks, Vol. 2 (1998)
Irreversible - OST (2002)


== Ծանոթագրություններ ==


== Արտաքին հղումներ ==
MusicBrainz
Internet Movie Database
Յուկատան (նահանգ)

Անվան այլ կիրառումների համար տե՛ս՝ Յուկատան (այլ կիրառումներ)Յուկատան (իսպ.՝ Yucatán, պաշտոնապես Յուկատանի ազատ և ինքնիշխան պետություն (իսպ.՝ Estado Libre y Soberano de Yucatán), նահանգ Մեքսիկայի Յուկատան թերակղզու վրա։
Մինչ իսպանացիների երևան գալը Յուկատան թերակղզի, տարածքի անունը էլ Մայաբ էր։ Մայաների լեզվով "մա' յա'աբ" թարգմանվում է որպես "մի քանի": Յուկատանի նահանգի տարածքը մայաների քաղաքակրթության կարևորագույն շրջաններից էր։


== Ծանոթագրություններ ==
(5279) Արթուրադել

(5279) Արթուրադել (անգլ.՝ Arthuradel), աստերոիդ աստերոիդների հիմնական գոտում։ Հայտնաբերվել է 1988 թվականի հունիսի 8-ին Թիմ Ռոդրիգեսի կողմից Պալոմարում։
Միջին հեռավորությունը Արեգակից կազմում է 2,479234 ա. մ., առավելագույնը մոտենում է 1,7677 ա. մ. հեռավորության վրա և հեռանում 3,1907 ա. մ.։ Արեգակի շուրջ մեկ ամբողջական պտույտ է կատարում 1425,85 երկրային օրվա ընթացքում, իր ուղեծրով շարժվելով միջինում 0,252481 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 13,53° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(5279) Արթուրադել աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Շհարջիկ

Այրիջուր, գետակ Հայաստանի Սյունիքի մարզում, Ողջի գետի ձախ օժանդակը։ Սկիզբ է առնում Հացիկ լեռան արևելյան լանջերից և Ներքին Գիրաթաղ գյուղից 4 կմ արևելք միախառնվում մայր գետին։ Երկարությունը 4 կմ է։


== Ծանոթագրություններ ==
Ալեքսանդրա Պարկ

Ալեքսանդա Պարկ (անգլ.՝ Alexandra Park, մայիսի 14, 1989(1989-05-14), Սիդնեյ, Ավստրալիա), ավստրալիացի դերասանուհի, առավել հայտնի դարձած Էլիոնոր Հենստրիջի կերպարով «Արքայական ընտանիքի անդամները» սերիալից։


== Կարիերա ==
Ալեքսանդրա Պարկը իր դերասանուհու կարիերան սկսել է 2011 թվականից, ստանալով Վերոնիկայի դերը ավստրալիական «Փղերի արքայադուստրը» մանկական սերիալում։ 2009-2013 թվականներին Ալեքսանդրան խաղացել է Կլաուդիա Համմոնդի դերը «Home and Away» օպերայում։ Նկարահանվել է «Packed to the Rafters» սերիալի սերիաներից մեկում։ 2012 թվականին՝ դեր կաճամետրաժ ֆիլմում։ 2013 թվականին նկարահանվել է «Հրաշքների երկիր» սերիալում։ 2013 թվականի սեպտեմբերին հայտնի դարձավ, որ Պարկը մարմանվորելու է այքադուստր Էլեոնորին «Արքայական ընտանիքի անդամները սերիալում։ Սերիալի առաջին սեզոնի մեկնարկը տրվեց 2015 թվականի գարնանը։ 2-րդ սեզոնը սկսվեց 2015 թվականի նոյեմբերին և ավարտվեց 2016 թվականի հունվարին։ 3-րդ սեզոնի մեկնարկը կտրվի 2016 թվականի աշնանը։


== Ֆիլմագրություն ==


== Արտաքին հղումներ ==
Ալեքսանդրա Պարկ Internet Movie Database կայքում
Ալեքսանդրա Պարկ Թվիթթերում
Սեմ (շուն)

Սեմ (անգլ.՝ Sam, նոյեմբերի 7, 1990(1990-11-07) - նոյեմբերի 18, 2005(2005-11-18)), չինական սրածայր շուն, անմազ, անատամ և կույր, 2003-2005 թվականներին Հյուսիսային Կալիֆոռնիայում՝ Սոնոմա-Մարին Ֆեյրում «Աշխարհի ամենատգեղ շունը» ամենամյա մրցույթի եռակի չեմպիոն։ Իր բացառիկ դեֆորմացիայի շնորհիվ շունը հայտնի է ամբողջ աշխարհում, նրա մահը գլխավոր լրատվական կայքերի գլխավոր վերնագիրն էր։ 1999 թվականին Սանտա Բարբարայի բնակչուհի Սյուզի Լոքհիդը շանը վերցրել է առաջին տիրոջից, ով լքել էր նրան։


== Մեդիա ==
2005 թվականին Սեմը նկարահանվել է «Քրիս Էնջելի կախարդանքը» հելոուինյան հատուկ թողարկման մեջ, որը հեռարձակվել է A&E հեռուստաալիքով։ Հելոուինյան տարազ հագած Սեմը խաղում էր Էնջելի կատվի դերը։ Սեմը քննարկվել է ճապոնական հեռուստատեսությամբ, Նոր Զելանդիայի ռադիոյով և Անգլիայի The Daily Telegraph-ում։ Նա նույնիսկ հանդիպել է Դոնալդ Թրամփի հետ։ Սրտի հետ կապված խնդիրների պատճառով Սեմին քնեցրել են 2005 թվականի նոյեմբերի 18-ին՝ իր 15-ամյակից անմիջապես հետո։


== Ծանոթագրություններ ==


== Արտաքին հղումներ ==
Official site — Sam and Susie’s Blog
A collection of  ugly  animals
Լյուքսեմբուրգի ֆուտբոլի առաջնություն 1988-1989

Լյուքսեմբուրգի ֆուտբոլի առաջնություն 1988-1989, Լյուքսեմբուրգի 75-րդ ֆուտբոլի առաջնությունը։ Մրցաշարի չեմպիոն է դարձել «Սպորա Լյուքսեմբուրգը»։ Մրցաշարին մասնակցել է 10 թիմ։


== Արտաքին հղումներ ==
Վիճակագրությունը RSSSF կայքում